63 227 тона през 2018 г. според базата данни по член 14, параграф 6, е около 10 % от общия пазар на Съюза, което е значителен процент.
 (77)
 Що се отнася до цените, средната непричиняваща вреда цена не е установена при прегледа с оглед изтичане на срока на действие на мерките. Поради това средните производствени разходи на промишлеността на Съюза, установени в разследването в рамките на прегледа с оглед изтичане на срока на действие на мерките, бяха сравнени със среднопретеглените CIF цени на 30-те производители, за които е установено, че заобикалят мерките през разглеждания период по това разследване, както е видно от базата данни по член 14, параграф 6.
 (78)
 Тъй като CIF цените са били по-ниски от средните производствени разходи на промишлеността на Съюза, вносът, извършван при заобикаляне на мерките, е намалил коригиращия ефект на митото по отношение на цените.
 (79)
 Поради това Комисията заключи, че гореописаното пренасочване на продажбите е намалило коригиращия ефект на действащите мерки както по отношение на количеството, така и на цените.
 3. МЕРКИ
 (80)
 Като се има предвид посоченото по-горе, Комисията заключи, че окончателното антидъмпингово мито, наложено върху вноса на керамични съдове и прибори за сервиране или за кухня с произход от КНР, е било заобикаляно чрез пренасочване на продажбите посредством определени китайски производители износители, за които се прилага по-ниско мито.
 (81)
 В съответствие с член 13, параграф 1 от основния регламент остатъчното антидъмпингово мито върху вноса на разглеждания продукт с произход от КНР следва да включва и вноса на същия продукт, обявен за произведен от определени дружества, обект на по-ниско мито, тъй като в действителност той е произведен от дружества, за които се прилага по-високо индивидуално мито или остатъчното мито от 36,1 %.
 (82)
 Поради това е целесъобразно да се разшири обхватът на мярката, установена в член 1, параграф 2 от Регламент за изпълнение (ЕС) 2019/1198 на Комисията (13) за „всички други дружества“, която е окончателно антидъмпингово мито от 36,1 %, приложимо към нетната цена франко границата на Съюза преди обмитяване.
 (83)
 Съгласно член 13, параграф 3 и член 14, параграф 5 от основния регламент мерките с разширен обхват следва да се прилагат за вноса в Съюза при регистрационен режим, наложен с регламента за започване на разследване, и митата следва да се събират върху регистрирания внос на керамични съдове и прибори за сервиране или за кухня с произход от КНР, които са били внесени в Съюза по допълнителните кодове по ТАРИК на 30-те производители, за които е установено, че са пренасочвали продажбите. Размерът на антидъмпинговите мита, които трябва да се събират с обратно действие, следва да е разликата между остатъчното мито от 36,1 % и сумата, която съответното дружество е заплащало.
 4. УВЕЛИЧЕНИЕ НА ИЗИСКВАНИЯТА И НАБЛЮДЕНИЕТО ПРИ ВНОС
 (84)
 Комисията сравни представените данни за износа, посочени в отговорите на въпросника, с данните, отчетени в базата данни по член 14, параграф 6. Тя отбеляза, че за някои китайски производители износители отчетените данни в базата данни по член 14, параграф 6 са били с по-високи стойности от тези на данните, съобщени в отговорите на